A Bizottság határozata
(1982. december 23.)
a friss hús Közösségbe történő kivitelére feljogosított svájci államszövetségbeli létesítmények jegyzékéről szóló 82/734/EGK tanácsi határozat módosításáról
(82/960/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a szarvasmarhafélék, a sertések és a friss hús harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [1] és különösen annak 4. cikkének (1) bekezdésére és 18. cikke (1) bekezdésének a) és b) pontjára,
mivel a friss hús Közösségbe történő behozatalára engedélyezett svájci létesítmények jegyzékét először a 82/734/EGK tanácsi határozat [2] állította össze;
mivel a 72/462/EGK irányelv 5. cikkének, valamint a szarvasmarhafélék, sertés és friss hús tagsággal nem rendelkező országokból való behozatalával kapcsolatosan végzett helyszíni vizsgálatokról szóló, 1979. december 21-i 80/15/EGK bizottsági határozat [3] 3. cikkének (1) bekezdése alkalmazásában végzett rutinellenőrzés feltárta, hogy egyes létesítményekben a higiénia színvonala kielégítőnek tekinthető; mivel ezért e létesítményeket a közösségi jegyzékében lehet tartani, vagy azokat arra fel lehet venni;
mivel azonban más létesítményekben a vizsgálat feltárta, hogy némely esetekben a tett erőfeszítések nem voltak kielégítők a higiéniai körülmények javítására, más esetekben pedig e körülmények még romlottak is; mivel némely ilyen üzem állapota nem teszi szükségessé az engedély azonnali visszavonását, de indokolja, hogy a közösségi engedély hatályát meghatározott időtartamra korlátozzák, amelynek a végén az említett engedély lejár, kivéve ha időközben a szükséges intézkedések hatályba léptek és azok eredményességét további helyszíni vizsgálat igazolta, amelyet a svájci hatóságoknak kell kérniük, ha azt szükségesnek tartják;
mivel ezért módosítani kell a létesítmények jegyzékét;
mivel az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 82/734/EGK irányelv az alábbiak szerint módosul:
1. A 4. cikk helyébe a következő rendelkezés lép:
"4. cikk
A határozatot 1983. június 30. előtt felülvizsgálják és szükség szerint módosítják, különös figyelmet fordítva a svájci hatóságoknak az állat-egészségügyi felügyelet és a vágási higiénia terén tett intézkedéseire."
2. A melléklet helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 1982. december 23-án.